పండ్లతోటల పెంపకానికి ఆగిన సాయం
రెండేళ్లుగా అన్నదాతల ఎదురుచూపు
ఉపాధి అనుసంధానంతో సాగు చేసిన మామిడితోట
లక్ష్మీనగర్‌(అనంతపురం), తాడిమర్రి, న్యూస్‌టుడే: ప్రభుత్వం చేయూతనిస్తుందన్న ఆశతో పండ్ల తోటలను సాగు చేసిన రైతులు అవస్థలు పడుతున్నారు. రెండేళ్లుగా తోటల పెంపకానికి నిధులు విడుదల చేయకపోవడంతో అప్పులపాలవుతున్నారు. మొక్కలకు నీటి తడులు, ఎరువులు అందించేందుకు చేతిలో డబ్బు లేక ఇబ్బందులు ఎదుర్కొంటున్నారు. అధికారులను అడిగినా అదిగో..ఇదిగో అంటూ కాలం వెళ్లదీస్తున్నారే తప్ఫ. నిధులు ఎప్పుడిస్తారో చెప్పలేని పరిస్థితి. జిల్లావ్యాప్తంగా 63 మండలాల్లో ఉపాధి పథకం అనుసంధానంతో పండ్ల మొక్కల పెంపకం చేపట్టారు. 2019-20లో 6,388 మంది రైతులు 17,447 ఎకరాలు, 2020-21లో 5,417 మంది రైతులు 14,961 ఎకరాలు, 2021-22లో 4,703 మంది రైతులు 10,876 ఎకరాల్లో పలు రకాల పండ్ల మొక్కలను సాగు చేశారు. కేంద్ర, రాష్ట్ర ప్రభుత్వాలు ప్రోత్సాహకం అందిస్తున్న ఉద్దేశంతో రైతులు తోటల పెంపకానికి ఆసక్తి చూపారు. మామిడి, దానిమ్మ, నేరేడు, సపోటా, జామ తదితర పండ్ల మొక్కల సాగు, సరరక్షణకు మూడేళ్లపాటు నిబంధనల ప్రకారం ప్రభుత్వం రైతులకు చేయూతనందించాలి. మొక్కల కొనుగోలు, గుంతల ఏర్పాటు, తోట చుట్టూ ఫెన్సింగ్‌, మొక్కలకు నీటి సరఫరా, ఎరువుల కొనుగోలుకు నిధులకు రైతుల ఖాతాల్లోకి జమ చేయాల్సి ఉంది. అయితే రెండేళ్లుగా నిధుల ఊసేలేదు.
బకాయి రూ.32.20 కోట్లు
ఉపాధి పథకం అనుసంధానంతో జిల్లా వ్యాప్తంగా నాటిన పండ్ల మొక్కల సరరక్షణకు రెండేళ్లుగా నిధులివ్వలేదు. రూ.32.20 కోట్ల బకాయి పేరుకుపోయింది. మండలాల వారీగా పరిశీలిస్తే.. రాప్తాడు రూ.1.92 కోట్లు, రొళ్ల, శెట్టూరు రూ.1.39 కోట్లు చొప్పున, ధర్మవరం రూ.72.86 లక్షలు, తాడిమర్రి రూ.66.48 లక్షలు, ఆత్మకూరు రూ.63.58 లక్షలు, బత్తలపల్లి రూ.63.58 లక్షలు, బెళుగుప్ప రూ.62.12 లక్షలు, గాండ్లపెంట మండలానికి రూ.54.43 లక్షలు విడుదల చేయాల్సి ఉంది. సొమ్ము అందక అన్నదాతలు పండ్ల మొక్కలను సరరక్షించేందుకు అష్టకష్టాలు పడుతున్నారు.
ఒక్క రూపాయీ ఇవ్వలేదు
- నారాయణ, రైతు, భీమరాయనిపేట
ఉపాధి పథకం అనుసంధానంతో నాలుగున్నర ఎకరాల్లో 600 చీనీ మొక్కలు ఏడాదిన్నర కిందట నాటించా. ఇప్పటివరకు మొక్కల సంరక్షణకు ఒక్క రూపాయి కూడా ఇవ్వలేదు. ప్రభుత్వం నిధులు విడుదల చేస్తుందన్న నమ్మకంతో అప్పులు చేశా. సుమారు రూ.75 వేల వరకు బకాయి రావాల్సి ఉంది. ప్రభుత్వం, ఉన్నతాధికారులు స్పందించి నిధుల విడుదలకు చర్యలు తీసుకోవాలి.
రూ.లక్ష ఖర్చు చేశా
- ఓబిరెడ్డి, రైతు, తాడిమర్రి
రెండున్నర ఎకరాల్లో 157 మామిడి మొక్కలను ఏడాదిన్నర కిందట నాటాం. ఇప్పటివరకు రూ.3,600 బిల్లు బ్యాంకు ఖాతాలో జమైంది. మొత్తంగా ఎంత బిల్లు వస్తుందని సంబంధిత అధికారులను అడిగినా సరైన సమాచారం ఇవ్వడం లేదు. మొక్కల కొనుగోలుకు రూ.30 వేలు, భూమి చదును, డ్రిప్‌ తదితరాలకు రూ.లక్ష ఖర్చు చేశా. అప్పులు చేసి, చెట్లను కాపాడుకుంటున్నా. బకాయిలను వెంటనే విడుదల చేసి ప్రభుత్వం ఆదుకోవాలి.
రైతులకు ఇబ్బంది లేకుండా చర్యలు
పండ్లతోటల పెంపకానికి నిధుల విడుదలలో జాప్యం జరిగింది. రైతులు తమ ఇబ్బందులను తెలియజేస్తున్నారు. నిధులు విడుదల చేయాలని ఉన్నతాధికారులకు తెలియజేశాం. రైతులకు ఇబ్బంది లేకుండా చర్యలు తీసుకుంటాం. త్వరలోనే నిధులను రైతుల ఖాతాల్లో జమ చేసేలా చూస్తాం. - వేణుగోపాల్‌రెడ్డి, పీడీ, డ్వామా
pandlathotala pempakaaniki aagina saayam
rendellugaa annadaatala eduruchuupu
upaadhi anusandhaanamtho saagu chesina mamiditota
lakshminagarsha(anantapuram), tadimarri, neusetude: prabhutvam cheyuutanistundanna aasato pandla thotalanu saagu chesina raitulu avasthalu padutunnaru. rendellugaa thotala pempakaaniki nidhulu vidudala cheyakapovadamto appulapaalavutunnaaru. mokkalaku neeti tadulu, eruvulu andinchenduku chetilo dabbu leka ibbandulu edurkontunnaru. adhikaarulanu adigina adigo..idigo antuu kaalam velladeestunnaare tappha. nidhulu eppudistaaro cheppaleni paristhiti. jillaavyaaptamgaa 63 mandalaallo upaadhi pathakam anusandhaanamtho pandla mokkala pempakam chepattaru. 2019-20loo 6,388 mandi raitulu 17,447 ekaraalu, 2020-21loo 5,417 mandi raitulu 14,961 ekaraalu, 2021-22loo 4,703 mandi raitulu 10,876 ekaraallo palu rakala pandla mokkalanu saagu chesaru. kendra, rashtra prabhutvaalu prothsaahakam andistunna uddesamto raitulu thotala pempakaaniki aasakti chuupaaru. mamidi, daanimma, neredu, sapota, jaama taditara pandla mokkala saagu, sararakshanaku moodellapaatu nibandhanala prakaaram prabhutvam raitulaku cheyuutanandinchaali. mokkala konugolu, guntala erpaatu, thota chuttu fensinge, mokkalaku neeti sarafara, eruvula konugoluku nidhulaku raitula khaataalloki jama cheyalsi undi. ayithe rendellugaa nidhula ooseledu.
bakayi roo.32.20 kotlu
upaadhi pathakam anusandhaanamtho jilla vyaaptamgaa naatina pandla mokkala sararakshanaku rendellugaa nidhulivvaledu. roo.32.20 kotla bakayi perukupoyindi. mandalaala vaareegaa pariseeliste.. raptadu roo.1.92 kotlu, rolla, settooru roo.1.39 kotlu choppuna, dharmavaram roo.72.86 lakshalu, tadimarri roo.66.48 lakshalu, aatmakuru roo.63.58 lakshalu, battalapalli roo.63.58 lakshalu, beluguppa roo.62.12 lakshalu, gandlapenta mandalaaniki roo.54.43 lakshalu vidudala cheyalsi undi. sommu andaka annadaatalu pandla mokkalanu sararakshinchenduku ashtakashtaalu padutunnaru.
okka roopaayee ivvaledu
- narayana, raitu, bheemarayanipeta
upaadhi pathakam anusandhaanamtho nalugunnara ekaraallo 600 cheenee mokkalu edadinnara kindata natincha. ippativaraku mokkala samrakshanaku okka roopaayi kuudaa ivvaledu. prabhutvam nidhulu vidudala chestundanna nammakamtho appulu chesha. sumaru roo.75 vela varaku bakayi ravalsi undi. prabhutvam, unnataadhikaarulu spandinchi nidhula vidudalaku charyalu teesukovali.
roo.laksha kharchu chesha
- obireddy, raitu, tadimarri
rendunnara ekaraallo 157 mamidi mokkalanu edadinnara kindata natam. ippativaraku roo.3,600 billu byaanku khaataalo jamaindi. mottamgaa entha billu vastundani sambandhita adhikaarulanu adigina saraina samacharam ivvadam ledu. mokkala konugoluku roo.30 velu, bhoomi chadunu, drip taditaraalaku roo.laksha kharchu chesha. appulu chesi, chetlanu kapadukuntunna. bakaayilanu ventane vidudala chesi prabhutvam aadukovaali.
raitulaku ibbandi lekunda charyalu
pandlathotala pempakaaniki nidhula vidudalalo jaapyam jarigindi. raitulu tama ibbandulanu teliyajestunnaru. nidhulu vidudala cheyalani unnataadhikaarulaku teliyajesam. raitulaku ibbandi lekunda charyalu teesukuntam. twaralone nidhulanu raitula khaataallo jama chesela chustam. - venugopalereddy, pd, dwama